ລັດຖະບານກໍາປູເຈຍ ປະຕິເສດວ່າ ຕົນບໍ່ໄດ້ກີດຂວາງ ການໃຊ້ອິນເຕີແນັດ
ລັດຖະບານກໍາປູເຈຍ ປະຕິເສດວ່າຕົນບໍໄດ້ສັ່ງໃຫ້ກີດຂວາງການຊົມໃຊ້ ອິນເຕີແນັດ.
ໃນຫວ່າງບໍ່ເທົ່າໃດສັບປະດາຜ່ານມານີ້ Web sites ຫລາຍແຫ່ງ ທີ່ຕໍາໜິຕິຕຽນລັດຖະ ບານກໍາປູເຈຍ ໄດ້ຖືກກີດກັນບໍ່ໃຫ້ພວກຊົມໃຊ້ອິນເຕີແນັດ ເຂົ້າເຖິງໄດ້ ໂດຍພວກສະໜອງການບໍລິການທາງ Internet ຫລື ISP ຈໍານວນນຶ່ງ ລັດຖານກໍາປູເຈຍໄດ້ປະຕິເສດວ່າ ຕົນບໍ່ໄດ້ສັ່ງໃຫ້ພວກ ISP ທໍາການກວດກາພວກ web sites ເຫລົ່ານັ້ນ ແຕ່ບັນທຶກສະບັບນຶ່ງທີ່ຮົ່ວໄຫລອອກມາສະແດງໃຫ້ເຫັນວ່າ ລັດຖະບານກໍາປູເຈັຍໄດ້ສັ່ງໃຫ້ຕັດການເຂົ້າຫາ web sites ເຫລົ່ານັ້ນແທ້ ນາຍ Robert Carmichael ຜູ້ສື່ຂ່າວວີໂອເອ ລາຍງານມາຈາກນະຄອນຫລວງພະນົມເປນ ດັ່ງສິງຈະນໍາມາສະເໜີທ່ານ ໃນອັນດັບຕໍ່ໄປ ສັບປະດາແລ້ວນີ້ ໜັງສືພິມ The Phnom Penh Post ໄດ້ ພິມເຜີຍແຜ່ເນື້ອໃນບາງຕອນ ຂອງບັນທຶກການປະຊຸມສະບັບນຶ່ງ ທີ່ຮົ່ວໄຫລອອກມາຈາກກອງປະຊຸມ ທີ່ລັດຖະມຸນຕີກະຊວງໄປສະນີແລະໂທລະຄົມມະນາຄົມ ໄດ້ຂໍຮ້ອງໃຫ້ພວກສະໜອງການບໍລິການທາງ internet ຂັດຂວາງການເຂົ້າຫາພວກ web sites ທີ່ຕໍາໜິຕິຕຽນລັດຖະບານກໍາປູເຈຍນັ້ນ ນອກນີ້ ໜັງສືພິມພະນົມເປນ Post ຍັງໄດ້ພິມເຜີຍແຜ່ຂໍ້ຄວາມຈາກ e-mail ສະບັບນຶ່ງ ຈາກເຈົ້າໜ້າທີ່ຂັ້ນສູງທ່ານນຶ່ງຂອງກະຊວງດັ່ງກ່າວ ທີ່ຊົມເຊີຍພວກສະໜອງການບໍລິການທາງ internet ຫລື ISP ທີ່ໃຫ້ການຊ່ອຍເຫລືອໃນການກີດກັນການເຂົ້າຫາພວກ Web sites ເຫລົ່ານັ້ນ ແລະຕິຕຽນຕັກເຕືອນພວກ ISP ອີກ 3 ບໍລິສັດທີ່ບໍ່ໄດ້ ປະຕິບັດ ຕາມຄໍາຂໍຮ້ອງດັ່ງກ່າວ ກຸ່ມປົກປ້ອງສິດທິມະນຸດ LICADHO ທີ່ອອກລາຍງານປະຈໍາປີກ່ຽວກັບການຊັ່ງຊາຕີລາ ຄາເບິ່ງສື່ມວນຊົນຂອງກໍາປູເຈຍ ຄັດຄ້ານຕໍ່ການ ກວດກາດັ່ງກ່າວນີ້ ທ່ານ Mathieu Pellerin ທີ່ປຶກສາປະຈໍາກຸ່ມປົກປ້ອງສິດທິມະນຸດ LICADHO ກ່າວວ່າ ການເປີດເຜີຍກ່ຽວກັບການກວດກາຂອງລັດ ມີຄວາມໝາຍຢ່າງເລິກເຊິ່ງ ຊຶ່ງທ່ານ Pellerin ກ່າວດັ່ງນີ້: ທ່ານ Pellerin ເວົ້າວ່າ ເວົ້າໃນທາງເທັກນິກແລ້ວ ວົງການຂ່າວໃນກໍາປູເຈຍແມ່ນມີເສລີພາບ ແຕ່ທຸກໆສະ ຖານີໂທລະພາບແມ່ນນິຍົມລັດຖະບານ ຊຶ່ງກໍຄືກັນກັບພວກສະຖານີວິທະຍຸສ່ວນ ຫລາຍ ລັດຖະບານໃຊ້ການຂູ່ທີ່ຈະຕັ້ງຂໍ້ຫາທາງອາຍາ ໃນຖານໃສ່ຮ້າຍປ້າຍສີຫລື ທໍາລາຍຊື່ສຽງ ເພື່ອຍັບຍັ້ງບໍ່ໃຫ້ມີການຕໍາໜິຕິຕຽນລັດຖະບານນັ້ນ ບໍລິສັດ EZECOM ຊຶ່ງເປັນນຶ່ງໃນບັນດາບໍລິສັດໃຫ້ການບໍລິການທາງ Internet ທີ່ ໃຫຍ່ທີ່ສຸດໃນກໍາປູເຈຍ ໄດ້ເວົ້າມາເປັນເວລາຫລາຍອາທິດວ່າ ລັດຖະບານບໍ່ໄດ້ບອກ ໃຫ້ຕົນກີດກັນຂັດຂວາງການເຂົ້າຫາເວັບໄຊ້ທ໌ໃດໆ ແລະຕົນກໍບໍ່ໄດ້ທໍາການກີດກັນ ໃດໆ ແຕ່ EZECOM ແມ່ນນຶ່ງໃນພວກບໍລິສັດ ISP 10 ບໍລິສັດທີ່ໄດ້ຮັບການຍ້ອງຍໍສັນ ລະເສີນໃນ e-mail ຂອງເຈົ້າໜ້າທີ່ທ່ານນັ້ນ ຍ້ອນໄດ້ທໍາການກີດກັນການເຂົ້າຫາ web sites ຈໍານວນນຶ່ງ ທີ່ຮວມທັງເວັບໄຊ້ທ໌ KI-Media ນໍາ ຫົວໜ້າຝ່າຍປະຕິບັດການຂອງບໍລິສັດ EZECOM ບໍ່ຍອມສະແດງຄວາມຄິດຄວາມ ເຫັນໃດໆກ່ຽວກັບລາຍງານຂອງໜັງສືພິມ Pnom Penh Post ພວກ websites ທີ່ຖືກກີດກັນການເຂົ້າຫາ 5 ຫລື 6 ແຫ່ງນັ້ນ ແມ່ນມັກຕໍາໜິຕິ ຕຽນພັກການເມືອງຂອງລັດຖະບານທີ່ປົກຄອງປະເທດໃນປັດຈຸບັນຂອງທ່ານຮຸນເຊນ ຊື່ຂອງນາຍົກລັດຖະມົນຕີຮຸນເຊນໄດ້ປາກົດອອກຢູ່ໃນwebsite KI-Media ເລື້ອຍໆ ໃນຄໍລັມຫລືຊ່ອງທີ່ມີຊື່ວ່າ “ພວກທໍລະຍົດ” ຫລື Traitors ນັ້ນ ແຕ່ Web site ທີ່ວ່ານີ້ມັກສະແດງຊື່ທ່ານ Sam Rainsy ຜູ້ນໍາຝ່າຍຄ້ານທີ່ລີ້ໄພ ໃນຕ່າງປະເທດເວລານີ້ ຢູ່ໃນຊ່ອງ “ພວກວິລະບຸລຸດ“ ຫລື Heroes Web site KI-Media ມັກລົງບົດຄວາມຕ່າງໆທີ່ຕໍາໜິຕິຕຽນພັກລັດຖະບານແລະ ພວກສະໜັບສະໜຸນພັກດັ່ງກ່າວ ທ່ານ Pellerin ຈາກກຸ່ມ LICADHO ກ່າວວ່າ ເນື່ອງຈາກວ່າຕະຫລາດ internet ຂອງກໍາປູເຈຍນ້ອຍ ດັ່ງນັ້ນຜົນກະທົບໃນການຂັດຂວາງເຂົ້າຫາພວກ web sites ເຫລົ່ານີ້ ຈຶ່ງມີຄວາມໝາຍສໍາຄັນຫລາຍກວ່າທີ່ອາດຈະປາກົດໃຫ້ເຫັນ ຊຶ່ງທ່ານ Pellerin ຊີ້ແຈງດັ່ງນີ້: ທ່ານ Pellerin ເວົ້າວ່າ “ ຍ້ອນວ່າເຂົາເຈົ້າບໍ່ມີ web sites ຫລາຍແຫ່ງ ຄືກັນກັບທີ່ມີຢູ່ໃນປະເທດອື່ນໆ ດັ່ງນັ້ນ ມັນຈຶ່ງມີຜົນກະທົບຕໍ່ພວກຊົມໃຊ້ໃນຈໍານວນຫລາຍສົມຄວນ ແລະພວກ web sites ທີ່ຖືກກວດການີ້ ແມ່ນໄດ້ຄວາມນິຍົມຫລາຍສົມຄວນຈາກປະຊາຊົນໃນກໍາປູເຈຍນັ້ນ ” ລັດຖະມຸນຕີກະຊວງໄປສະນີແລະໂທລະຄມມະນາຄົມ ກ່າວຕໍ່ວີໂອເອຕື່ມອີກໃນວັນພະຫັດແລ້ວນີ້ວ່າ ກໍາປູເຈຍບໍ່ມີນະໂຍບາຍກີດກັນການເຂົ້າຫາ Web site